{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":24,"n_cols":6,"rows_kept":24,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2018./2019."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"INES VENIER","NACRT ODLUKE","U Talijanskoj srednjoj školi - Scuola media superiore italiana Rovinj-Rovigno mišljenja smo: \n- da bi nastavna godina trebala početi 7. rujna 2018. godine zbog klimatskih uvjeta ali i zbog premalo vremenskog prostora između jesenskih rokova popravnih ispita, i obrane završnih radova i jesenskog upisnog roka i početka nove školske godine\n - da su zimski praznici predugački; učenicima je dovoljno odmora od Božića do Sveta tri kralja, tj. od 24. prosinca 2018. do 6. siječnja 2019. \n- da bi trebalo skratiti uskršnje praznike jer njihovo dugo trajanje utječe negativno na rad za maturante (a i za druge učenike) koji se previše opuste.  \n- da bi trebalo uvesti kao neradni dan (odmor) dan 2. studeni 2018. (a možda i cijeli tjedan: od 29. listopada do 2. studenog)  tako da se omogući  učenicima kratki predah u prvom polugodištu.","Nije prihvaćen","Prijedlog nije prihvaćen. Neradni dani uređuje se sukladno Zakonu o blagdanima, spomendanima i neradnim danima (Narodne novine, br. 33/96, 96/01, 13/02, 112/05, 59/06, 55/08, 74/11, 130/11).\nU skladu s čl. X. Odluke županija s ostalim osnivačima školskih ustanova na svojem području može za osnovnu školu i/ili srednju školu drukčije planirati početak nastave u prvom polugodištu i/ili trajanje zadnjega tjedna zimskoga odmora, o čemu odlučuje Ministarstvo na prijedlog Ureda."]
[2,"Osnovna škola BOL u Splitu","NACRT ODLUKE","Na sjednici UV-a OŠ \"BOL\" u Splitu održanoj jučer, donesen je slijedeći zaključak:\nVećinom glasova UV-a podržava se prijedlog kalendara slijedeće šk.g kojeg je u listu Slobodna Dalmacija od 23.4.2018.g iznio prof.Vinko Bajrović zbog:\n1. Ravnomijernijeg trajanja oba polugodišta (I-88, a II-87 nastavnih dana).\n2. Završavanje nastave prije Božićnih blagdana u praksi dovodi do \"forsiranja\" prikupljanja dovoljnog broja ocjena, što bi se uklonilo završetkom I polugodišta 18.siječnja. Tim više što postoji i obveza razrednika da dostavi obavijest roditelju o rezultatima učenika na kraju prvog polugodišta.\n3.Osobno sam mišljenja ako smo i ukinuli zaključivanje ocjena na polugodištu (druge europske zemlje imaju 2-3 zaključivanja ili/i službene obavijesti roditeljima o postignutom uspjehu), stvarno bi bilo svrsishodnije definirati ovu ocjenu/rezultat bez užurbanost, tijekom siječnja mjeseca.\nDavor Bučević, ravnatelj","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[3,"Alenka Drenški","NACRT ODLUKE","Razmatrajući pristigle komentare na Nacrt Odluke, posve mi je nejasno zastupa li se interes učenika ili učitelja. Roditelj sam dva učenika: jedno dijete polazi prvi razred, a drugo treći razred školske godine. U školu koja polaze moja djeca učitelji zadaju zadaću za vrijeme školskih praznika (zimskih i proljetnih) . Učiteljice moje djece se po tome ne izdvajaju.  Tako je prvašić u srijedu prije proljetnih praznika dobio za pročitat sve pjesme iz knjige Idi pa vidi (S. Feminić) s time da je mora vratiti prvi dan početka škole, a starije dijete uz redovnu  lektiru i 6 legendi o gradu Zagrebu (samo 3 obraditi), plakat iz prirode i društva i naučit prirodu (pita prvi dan). Stoga predlažem da zimski i proljetni praznici budu što kraći kako bi se djeca uistinu mogla odmoriti preko ljeta. Nadalje, Dan učitelja nije i dan učenika. Stoga predlažem da se u čast učitelja proglasi jedan dan prije početka školske godine.","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[4,"Janja Dolić","NACRT ODLUKE","U potpunosti se slažem s kolegama da Svjetski dan učitelja 5. listopada bude nenastavni dan planiran za izlete, nagrade, ...zajedništvo učitelja. Time bi sami učitelji imali simboličan poticaj za svoj poziv što bi se odrazilo i na  sam rad s učenicima.","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[5,"Krešimir Tuk","NACRT ODLUKE","Kad bi pitali sve nastavnike za prijedlog kalendara, skoro svaki bi dao drugačije mišljenje. Prijedlog prati normu koja se koristi pri izradi kalendara, pa možete i predvidjeti kalendare za svaku nadolazeću godinu. Osobno mislim da je prijedlog dobar, te da ne postoji prijedlog koji bi sve zadovoljio. Eventualno mogućnost da se zada samo datum početka i kraja nastavne godine uz minimalno obaveznih 175 radnih dana, te da svaka škola ovisno o svojim mogućnostima i potrebama samostalno odluči kad će biti odmori učenika.","Primljeno na znanje","Zahvaljujemo na mišljenju."]
[6,"MARIO KEČA","NACRT ODLUKE","Poštovani, iako sljedeće školske godine dani kalendarski ne dolaze tako da bi ovaj prijelog bio, odmah, razvidan, predlažem da ubuduće prvo obrazovno razdoblje ne završava neposredno prije Badnjaka, već da se nastavlja, uz neradne dane za državne praznike (dva dana za Božić i jeda- dva za Novu godinu), i da traje do. otprilike 15. siječnja, te da tada počinju zimski praznici za učenike. Neka traju dva tjedna. Broj potrebnih nastavnih dana dobio bi se, možebitnim, produljenjem u lipnju. N ovaj način dobilo bi se nekoliko prednosti. Prva je da bi se smanjio nesrazmjer u trajanju prvog i drugog obrazovnog razdoblja, št bi se, u slučaju ponovnog zaključivanja ocjena na polugodištu, povoljno odrazilo na uspoređivanje prvog i drugog obrazovnog razdoblja. SLjedeća bi korist bila u tome što, budući da velik dio roditelja s djecom odlazi na skijanje u inozemstvo, u to vrijeme vi mogli koristiti jeftinije aranžmane, jer su cijene prihvatljivije.","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[7,"Sanja Flegar","NACRT ODLUKE","Poštovani,\nPredlažem da Dan učitelja bude nenastavni dan. Učitelji ga mogu obilježiti stručnom ekskurzijom, posjetom kazalištu ili izložbi, team buildingom, imati svečanost na kojoj će se dodijeliti priznanja zaslužnim učiteljima i sl.\nPrihvaćanjem prijedloga pokazali biste da Vam je stalo do dizanja statusa prosvjetnih radnika.Tada će nas poštovati i čitavo društvo, jer mi UČIMO, ODGAJAMO, PROSVJETLJUJEMO, a nerijetko  i tješimo, razumijemo, pomažemo, opraštamo, dajemo drugu šansu, potičemo, motiviramo....","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[8,"MARGARETA GAŠPAROVIĆ","NACRT ODLUKE","U dogovoru sa svojom ravnateljicom predlažem u ime svoje Škole, Nadbiskupske klasične gimnazije u Zagrebu, kao i u svoje ime, da 2. studenog, petak, bude neradni dan. Mnogi putuju izvan mjesta školovanja, a i kraći odmor dobro će doći u predugom prvom polugodištu.","Nije prihvaćen","Prijedlog nije moguće prihvatiti. Neradni dani uređuju se sukladno Zakonu o blagdanima, spomendanima i neradnim danima (Narodne novine, br. 33/96, 96/01, 13/02, 112/05, 59/06, 55/08, 74/11, 130/11)."]
[9,"KARMEN HLAD","NACRT ODLUKE","Slažem se s kolegama i dodajem:\nPredlažem da  1.odmor bude  jesenski, u tjednu od 29. listopada do 2. studenoga. Zatim zimski koji bi trajao do 6. siječnja. Ako bi nastavna godina trajala do 21. lipnja, onda bismo mogli imati još jedan odmor od 25. 3. do 1. 4.\nNastava ne mora u svim županijama niti započinjati niti završavati u isto vrijeme. \nDva i po mjeseca u kontinuitetu ne raditi ništa, sigurno ne ide u smjeru napretka djetetovih sposobnosti!","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[10,"Kristina Lučić Andrijanić","NACRT ODLUKE","Slažem se sa Oliverom!","Primljeno na znanje","\"Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[11,"Oliver Kvasina","NACRT ODLUKE","Poštovani,\n\nu prvom polugodištu je 15 tjedana nastave bez ikakvog odmora za učenike i nastavnike, dok s druge strane zimski odmor traje čak 23 dana. \nMišljenja sam da bi nakon 8 tjedana nastave trebalo osigurati nekoliko dana odmora, prvenstveno zbog učenika. Na taj način bi i svi oni koji nisu dobro ušli u novu nastavnu godinu imali vremena za predah i nadoknađivanje nastavnih sadržaja. Isti broj nastavnih dana može se kompenzirati skraćivanjem zimskog odmora.\nPedagoška praksa razvijenih zemalja pokazuje da se odmori planiraju češće, ali sa kraćim trajanjem. Mislim da bismo i mi u Hrvatskoj trebali slijediti to načelo, pa makar sa ovako minimalnom korekcijom.\n\nSrdačan pozdrav svima!","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[12,"Andreja Došen","NACRT ODLUKE,\nII.","Poštovani,\nmožda je vrijeme da vratimo djeci (a i učiteljima) uživanje u blagdanima? Sadašnji kalendar po kojemu prvo polugodište završava neposredno pred Badnjak generira velik stres i pritisak, pogotovo na učenike. Zbog čega ne bismo produžili trajanje prvog polugodišta do kraja siječnja i to na način da se postojeći zimski praznici podijele na dio od 23.12. do 02.01., a preostali dio krajem siječnja i početkom veljače? U kontinentalnim dijelovima je tada i veća vjerojatnost oborina, temperature su u prosjeku niže, a djeci ne bismo nagruvanim kontrolnim zadaćama i ispitivanjima kvarili predpraznično vrijeme. Na taj način ćemo ujednačiti i trajanje oba polugodišta, a i vrijeme od početka do kraja siječnja je više nego dovoljno za kvalitetno ispitivanje i provedbu kontrolnih, bez da djeci pokvarimo smisao slavlja u prosincu.","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[13,"Ivana Benjek","NACRT ODLUKE,\nIII.","Poštovani,\n\nprema datumima navedenim u ovom nacrtu, školska godina 2018./2019. za učenike osnovnih i srednjih škola izvodit će se u 180 nastavnih dana, odnosno 36 nastavnih tjedana. S obzirom da će učenici imati više nastavnih dana od preporučenog, predlažem da uvedete tjedan dana učeničkog odmora u prvom polugodištu (npr. od 29.10. - 2.11., 4 radna dana + 1 blagdan). \n\nU tom slučaju, nastavna godina trajat će 35 tjedana, odnosno 176 nastavnih dana. Smatram da su svim učenicima, a pogotovo učenicima s teškoćama u razvoju, potrebni češći i kraći učenički odmori kako bi uspješnije svladali ciljeve i ishode predviđene nastavnim planom i programom za određeni obrazovni ciklus. Usto, za vrijeme učeničkih praznika moguće je organizirati dopunsku nastavu za učenike kojima je takav oblik rada potreban. \n\nMolim Vas, imajte na umu da roditelji obično traže odobrenje za izostanak više dana u tjednima kada je državni praznik utorkom, srijedom ili petkom (razlog je putovanje) te da se ustanovama koje imaju manje razredne odjele onemogućuje rad za vrijeme tih nastavnih dana.\n\nHvala!","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[14,"JOSIP JELČIĆ","NACRT ODLUKE,\nIV.","Predloženi raspored odmora sasvim je u redu. Praznike nipošto ne bi trebalo skraćivati, dok su novi kraći odmori, koje neki predlažu, dobrodošli. \nPodržavam prijedlog gospodina Matkovića da 5. listopada bude nenastavni dan i da se uvede praksa dostojnog obilježavanja Dana učitelja.","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[15,"NIKOLINA PERKOV MARIN","NACRT ODLUKE,\nIV.","Sa stajališta roditelja:\n1. zimski praznici traju predugo - djeci se teško vratiti obavezama nakon tolike pauze\n2. školska godina počinje prerano - umjesto predugih zimskih praznika školska godina bi mogla početi 1 tjedan kasnije\n3. smatram da bi se općenito bilji rezultati postizali uz više kraćih praznika tijekom školske godine\n4. proljetni praznici su prekasno, pred sam kraj školske godine","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[16,"Sanja Flegar","NACRT ODLUKE,\nIV.","Podržavam komentar kolege J. Matkovića.\nUčitelji uče, odgajaju, prosvjetljuju... pa im na njihov dan to treba priznati i pokazati.","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[17,"DEJAN NEKIĆ","NACRT ODLUKE,\nIV.","Predlažem da petak 5. listopada 2018. bude nenastavni dan na razini cijele Hrvatske.","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[18,"Marko Šolić","NACRT ODLUKE,\nIV.","Apsolutna podrška za komentar kolege Matkovića.","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[19,"Kristina Lučić Andrijanić","NACRT ODLUKE,\nIV.","Prvo, slažem se da bi učenici trebali imati kraće, a češće odmore. Zimsli odmor učenika je zaista predugačak. Moglo bi ga se skratiti, a pospajati praznike sa vikendima, npr. 05.10. Dan učitelja, 02.11., 02. i 03.05. Također, proljetni praznici su smješteni na sam kraj nastavne godine! Od 14. siječnja do 18. travnja bez pauze izgorjet će i učenici i učitelji. Iako je službeni naziv proljetni odmor učenika, vezan je uz blagdan Uskrsa. U jednoj sekularnoj državi ne bi smjeli dopustiti da vjerska tradicija utječe na učinkovitost obrazovnog sustava. I znam da je argument da je to tko prilagođeno većini pa bi barem ublažilo pomicanje \"proljetnih\" praznika na 15.04. do 22.04. (iako se u praksi to pokazalo kao očajno rješenje, ali bolje i to nego praznici na kraju nastavne godine).","Primljeno na znanje","Odlukom je predviđena  mogućnost odstupanja od utvrđenih rokova za škole koje provode eksperimentalni program „Škola za život“ , a uvođenjem novih kurikuluma u sve školske ustanove moguće su promjene vezano uz trajanje školske godine i odmor za učenike."]
[20,"JOSIP MATKOVIĆ","NACRT ODLUKE,\nIV.","Predlažem da petak 5. listopada 2018. bude nenastavni dan na razini cijele Hrvatske. Obrazloženje: svake godine 5. listopada obilježava se Svjetski dan učitelja i ovako bi se na simboličan način obilježio taj dan. Znam da školski odbori svake škole mogu taj dan proglasiti nenastavnim danom, ali u praksi nije tako u velikoj većini škola. Očekujem da ćete upravo s tim obrazloženjem odbiti ovaj prijedlog, ali napisao sam odmah i protuargument: u velikoj većini škola to je običan radni dan i dosta ravnatelja čak se ni ne sjeti taj dan čestitati. Taj nenastavni dan ne bi bio predviđen za radionice s učenicima i slično nego za zajednički izlet i druženje učitelja i nastavnika (team building), svečane akademije za dodjelu priznanja zaslužnim nastavnicima i sl. Prihvaćanjem ovog prijedloga na neki biste način pokazali da vam je stalo do dizanja statusa učitelja i nastavnika, no očekujem da ćete odbiti, ali to želim imati napismeno.","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]
[21,"Janja Dolić","NACRT ODLUKE,\nX.","Slažem se u potpunosti s kolegama koji predlažu da Dan učitelja bude nenastavni dan i obilježen na način da se jača zajedništvo, međusobna suradnja, podrška, tj. samo veće društveno priznavanje svih učitelja. Trenutno je način obilježavanje na izboru same škole što znači da je taj dan  jednak svim drugim nastavnim danima, a takvo što je nepoticajno  i za učitelje  i za učenike.\nTakođer se slažem i podržavam preraspodjelu samih praznika. Oni bi po nekim  pedagoškim standardima  trebali biti češći i kraći,  što ne isključuje mogućnost nekih županija da ih prilagode sebi. No, kako se  teži  k tome da  sama turistička sezona traje tijekom većeg dijela godine ili cijele godine,  moglo bi se pretpostaviti da bi  i \"turističkim\" županijama takvo što odgovaralo.\nSrdačno!","Nije prihvaćen","Prijedlog nije prihvaćen, jer se nenastavni dani utvrđuju godišnjim planom i programom školske ustanove."]